 Guddoomiye ku xigeenka koowaad ee Xisbiga KULMIYE Maxamed Kaahin Axmed oo halkaasi ka hadlay waxa uu yidhi Anagu xisbi ahaan xubnahayahagii ka soo qayb galay oo ay ka mid yihiin Guddoomiyaha golaha dhexe iyo Xoghayaha guud, xisbiyada qarnka ee kalena way yimaadeen oo tallooyin wixii la siinayayo waa la siiyay oo waanu ku taageernay wadahadalada, waayo muddo dheer baynu ku soo jirnay markii horena wadatashi balaadhan oo noocayada kala duwan ee bulshada Somaliland ay ka tallo dhiibatay ayuu ahaa, waxa laga wadahadlay waxay ahayd in Somaliland ay ujeedo leedahay Somaliya ujeedo leedahay oo lagu adkaysto ujeedadeena odhanaysa gooni isku taaga Somaliland waa muqadis, Somaliyana waxaynu ka wadahadlaynaana ay tahay labada dal oo walaalo ah oo dawladaha geeska afrika ee IGAD ka wada tirsan oo u baahan in aynu jaar wanaag la noqono, wadahadaladuna ay sidoodii ku sii socdaan, waanan ku taageersanahay inay sidaas ku socdaan. 